Momente de panică pentru o mamă cu doi copii, aflată în trafic. A fost atacată de un individ în plină stradă
Momente de panică în traficul din Ploiești. O femeie aflată în mașină împreună cu cei doi copii a fost atacată de un individ necunoscut. Acesta părea că are o arma albă în mână.
Atenție, urmează detalii care vă pot afecta emoțional!
Camera de bord a autoturismului a surprins imaginile în care se observă cum șoferița încearcă să scape mergând cu spatele, dar apoi, când vrea să treacă mai departe, este iar atacată.
Femeia strigă disperată după ajutor și un trecător intervine. Imaginile postate pe un grup de trafic din oraș au fost văzute și de polițiști, care l-au identificat pe agresor pe stradă.
Nu mai avea arma asupra sa și vorbea incoerent. L-au dus la secția de Psihiatrie, unde a rămas internat pentru evaluare, dar i-au și întocmit un dosar penal pentru tulburarea liniștii și ordinii publice.
Conform testării, omul nu era nici băut, nici drogat. Anchetatorii spun însă că nu știu nimic despre femeia ce a trecut prin aceste momente tensionate.
Sursa: Pro TV
Etichete: trafic,
Dată publicare:
05-03-2024 17:43